recursal/SuperWikiNEXT-32B huggingface dataset:
**கும்பகோணம் கன்னிகாபரமேஸ்வரிஅம்மன் கோயில்** தமிழ்நாட்டில் தஞ்சாவூர் மாவட்டம், கும்பகோணம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கன்னிகாபரமேஸ்வரி அம்மன் சன்னதியும், கல்யாணவெங்கடேஸ்வர சுவாமி உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி மூன்று காலப் பூசைகள் நடக்கின்றன. சித்திரை மாதம் வாசவி ஜனை உற்சவம் முக்கிய திருவிழாவாக நடைபெறுகிறது. [[தை மாதம்]] அக்னிப்ரவேசம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நேமிநாதம்** என்பது தமிழ் இலக்கண நூல்களில் ஒன்று. 12-ஆம் நூற்றாண்டைச் சேர்ந்த இந்நூல்  பழைய இலக்கண நூல்களைப் போலன்றிச் சுருக்கமாக எழுதப்பட்டது. குணவீர பண்டிதர் என்பார் இந்நூலை இயற்றினார். சமண சமயத்தவர் முதன்மையாகக் கருத்தும் 24 தீர்த்தங்கரர்களில் இவர், 22-ஆவது நேமிநாதர் எனும் தீர்த்தங்கரர் மீது பக்தி கொண்டவர் இதனால் தனது நூலுக்கு *நேமிநாதம்* எனப் பெயரிட்டதாகக் கூறப்படுகின்றது. சுருக்கமான நூல் ஆதலால் **சின்னூல்** என்ற பெயரும் இதற்கு வழங்குகிறது.( நன்னூல் என்ற நூலுக்கும் சின்னூல் என்ற பெயர் அமைந்திருப்பது நினைவுகூரத்தக்கது.)  

இன்று கிடைக்கக்கூடியதாகவுள்ள மிகப் பழைய இலக்கண நூலான தொல்காப்பியத்துக்கும் பிற்காலத்தில் எழுதப்பட்ட விரிவான இலக்கண நூலான நன்னூலுக்கும் இடைப்பட்ட காலத்தில் இந்நூல் எழுதப்பட்டதால் அக்காலப்பகுதியில் தமிழ் இலக்கண நிலையைப் புரிந்து கொள்வதற்கு இந்நூல் பெரிதும் உதவுகிறது. இந்நூல் மகடூஉ முன்னிலையாக எழுதப்பட்டுள்ளது.

அமைப்பு
-------

இஃது எழுத்ததிகாரம், சொல்லதிகாரம் என இரண்டு பெரும் பிரிவுகளாகப் பிரிக்கப்பட்டுள்ளது. எழுத்ததிகாரம் மேலும் துணைப் பிரிவுகளாகப் பிரிக்கப்படவில்லை. ஆனால், சொல்லதிகாரத்தின் உட்பிரிவுகளாக ஒன்பது இயல்கள் உள்ளன. அவை:

1. மொழியாக்க மரபு
2. வேற்றுமை மரபு
3. உருபி மயங்கியல்
4. விளிமரபு
5. பெயர் மரபு
6. வினை மரபு
7. இடைச்சொல் மரபு
8. உரிச்சொல் மரபு
9. எச்ச மரபு

சொல்லதிகாரம் பெரும்பாலும் தொல்காப்பியத்தையே அடியொற்றி அமைந்துள்ளது. உட்பிரிவுகளின் எண்ணிக்கை, அவற்றின் பெயர் என்பன உட்படப் பல ஒற்றுமைகள் காணப்படுகின்றன.

இந்நூல் வெண்பாக்களால் அமைந்தது. **வெண்பாக்களால் இயற்றப்பட்ட முதல் இலக்கண நூல்** இதுவாகும். இந்நூல் 99 (பாயிரம் 4+24+1+70) வெண்பாக்களால் ஆனது.

எழுத்ததிகாரத்திற்கு முன் அமையும் - **4 வெண்பாக்கள்**

1. சிறப்புப் பாயிரம் - 2 வெண்பாக்கள்
2. தற்சிறப்புப் பாயிரம் -1 வெண்பா
3. அவையடக்கம் - 1 வெண்பா
4. எழுத்ததிகாரம் - **24** **வெண்பாக்கள்**
5. தற்சிறப்புப் பாயிரம் -**1 வெண்பா** (சொல் அதிகாரத்தின் இருக்கும் தற்சிறப்புப் பாயிரம்)
6. சொல்லதிகாரம் - **70** **வெண்பாக்கள்**

என இந்நூல் அமைந்துள்ளது.

உரை
---

நூலாசிரியரே இதற்கு உரையும் எழுதியதாகவும், அவ்வாறு நூலாசிரியரே உரையையும் எழுதுவது இது முதல் முறை ஆகும் என்றும் சிலர் கருதுவர். ஆனால் உரையாசிரியர் யாரென அறிந்துகொள்ளத்தக்க வகையில் உரையில் குறிப்புகள் எதுவும் காணப்படவில்லை. இது பிற்காலத்தில் 14-ஆம் நூற்றாண்டுக்குப் பின்னர் எழுந்த உரை என்ற கருத்தும் நிலவுகிறது. விளக்கவுரை, எடுத்துக்காட்டுகள் என்பவற்றை உள்ளடக்கி ஒரு விரிவான உரையாக இஃது அமைந்துள்ளது.

குறிப்புகள்
-----------

1. ↑  திரிபுவன தேவன் என்னும் மூன்றாம் குலோத்துங்கன் காலத்தில் தோன்றிய நூல்
2. ↑  இளங்குமரன், இரா. 2009. பக். 268
3. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 90.
4. ↑  இளங்குமரன், இரா. 2009. பக். 273

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.

இவற்றையும் பார்க்கவும்
----------------------

* தமிழ் இலக்கியப் பட்டியல்

வெளியிணைப்புகள்
---------------

* நேமிநாதம்
**வாரென் கிண்ணம்** என்பது, ஆண்கள் ஓரினச் சேர்க்கையில் ஈடுபடுவதைக் காட்டும் இரண்டு உருவங்களால் அலங்காரம் செய்யப்பட்ட ஒரு வெள்ளியாலான பருகும் கிண்ணமாகும். 1999ல் 1.8 மில்லியன் பவுண்டுகளைக் கொடுத்து பிரித்தானிய அருங்காட்சியகம் இதை வாங்கியது. அக்காலத்தில் இந்த அருங்காட்சியகம் வாங்கியிருந்த பொருட்களில் அதிக விலை கொடுத்து வாங்கப்பட்ட தனிக் கொள்வனவு இதுவே. இது பொதுவாக யூலியோ -குளோடிய வம்சக் (கிபி முதலாம் நூற்றாண்டு) காலத்தைச் சேர்ந்தது எனக் கருதப்படுகிறது. எனினும் இதன் நம்பகத்தன்மை குறித்த ஐயங்களும் உள்ளன.

இதன் பெயர் தற்காலத்தில் இதன் முதல் உரிமையாளரான எட்வர்டு பெரி வாரென் என்பவரது பெயரைத் தழுவியது. இவரது கலைச் சேகரிப்புக்களுக்காகப் பெரிதும் அறியப்பட்ட இவரது சேகரிப்புக்களில், ரொடினின் "முத்தம்" சிலை, கிரனாச்சின் "ஆதமும் ஏவாளும்" ஓவியம் என்பனவும் அடங்கும்.

அலங்கார உருவங்கள்
-----------------

பாலுணர்வுக் காட்சிகளைக் காட்டும் போக்கு உரோமக் கலைகளில் பரவலாகக் காணப்படுகின்றது. ஆனாலும், கிரேக்கக் கலைகளுடன் ஒப்பிடும்போது, உரோமக் கலைகளில், இருபால் சார்ந்த காட்சிகள், ஒரு பால் சார்ந்த காட்சிகளை விடக் கூடுதலாகக் காணப்படுகின்றன. பிற்காலத்தில் இவ்வாறான கலைப்பொருட்கள் தெரிந்து அழிக்கப்பட்டிருக்கலாம் அல்லது வெளியிடப்படாமல் இருந்திருக்கலாம் என்பதால், அக்காலத்தில் இத்தகைய கலைப்பொருட்கள் குறைவாக இருந்தன என்று சொல்லமுடியாது.

மேற்கோள்கள்
-----------

1. ↑  "King's College London – The Warren Cup – modern forgery?". Kcl.ac.uk. 13 February 2014. 25 மே 2014 அன்று மூலம் பரணிடப்பட்டது. 23 May 2014 அன்று பார்க்கப்பட்டது.
2. ↑  (Williams 2006, p. 31)

இவற்றையும் பார்க்கவும்
----------------------

* 100 பொருட்களில் உலக வரலாறு
**நம்பிநெடுஞ்செழியன்** ஓரு புலவர். குட்டுவன் என்ற பெயர் கொண்டு இவரைக் குட்ட நாட்டு அரசரான சேரர் மரபினர் எனக் கருதுவர். உ. வே. சாமிநாதையர் மற்றும் பி.நா.வும் (குறுந்தொகை, நற்றிணை பாடினோர் வரலாறுகள் - நூல்) **நம்பி** என்ற சொல் ஆடவரிற் சிறந்தானைக் குறிக்கும். அவ்வகையில் நம்பிநெடுஞ்செழியன் என்றவாறு, இவரும் நம்பிகுட்டுவனார் எனப் பெயர் பெற்றிருக்கலாம் என்பர்.

குறுந்தொகையில் இரண்டும் (109 243) நற்றிணையில் மூன்றும் (145, 236, 345) ஆக ஐந்து பாடல்கள் இவருடையன.
 பெரும்பாலும் நெய்தல் திணையைச் சிறப்பித்துப் பாடிய இவர், ஒரு பாடலில் (நற். 236) குறிஞ்சித் திணையையும் பாடியுள்ளார். தலைவன் அளவளாவி உடனிருக்கும் போதும் தலைவியின் நெற்றி பிறர் கண்டு அலர் கூறுமாறு வேறுபட்ட தன்மையைத் தோழி, அவன் சிறைபுறத்தே நிற்கையில், தலைவிக்குக் கூறுவாள் போல் அவனை வரைவு கடாவுவதையும் பிரிவிடை ஆற்றியிருக்குமாறு தோழி வற்புறுத்தும் நிலையில் தலைவி, ‘சேர்ப்பனை இனி, யான் நினையேன்’ என் கண்கள் துயில்வனாக என்று நெஞ்சழிந்து கூறுவதையும் இவர் குறுந்தொகைப் பாடல்களில் அமைத்துள்ளார்.

மேற்கோள்கள்
-----------

1. ↑  நம்பிநெடுஞ்செழியன் - தமிழ் இணையக் கல்விக் கழகம்
**நாகநாதன் பாண்டி** (*Naganathan Pandi*, பிறப்பு: ஏப்ரல் 23, 1996) என்பவர் இந்திய ஒன்றியம், தமிழ்நாட்டின் இராமநாதபுரம் மாவட்டம், கமுதி அருகே உள்ள சிங்கம்புலியாபட்டி கிராமத்தைச் சேர்ந்த தடகள விளையாட்டு வீரர். இவர் சப்பான் தலைநகர் டோக்கியோவில் 2021 சூலை 23 முதல் நடைபெற்ற கோடைக்கால ஒலிம்பிக் போட்டிகளில் இந்தியாவின் சார்பில் கலப்பு இரட்டையர் 4x400 மீட்டர் தொடர் ஓட்டயப்பந்தயத்தில் கலந்து கொள்ளத் தெரிவு செய்யப்பட்டிருந்தார்.திருச்சியைச் சேர்ந்த ஆரோக்கியராசு, கேரளாவைச் சேர்ந்த முகமது அனாசு, தில்லியைச் சேர்ந்த அமோசு யாக்கப் ஆகியோர் ஓரணியாக இவருடன் கலந்து கொள்ளத் தெரிவு செய்யப்பட்டிருந்தனர்.

இராமநாதபுரம் மாவட்டம், கமுதி அருகே உள்ள சிங்கம்புலியாபட்டி கிராமத்தைச் சேர்ந்த பாண்டி என்பவரின் மகனாவார். இவர் தமிழக காவல் துறையில் காவலராக பணிபுரிகிறார்.

மேற்கோள்கள்
-----------

1. ↑  www.worldathletics.org
2. ↑  "arealnews.com பார்த்த நாள் 2021 சூலை 9". 2021-07-09 அன்று மூலம் பரணிடப்பட்டது. 2021-07-09 அன்று பார்க்கப்பட்டது.
3. ↑  "Born in abject poverty, this Chennai cop marathons his way to Tokyo Olympics". இந்தியன் எக்சுபிரசு.. பார்த்த நாள்: 9 July 2021.
4. ↑  அ. வேலுசாமி/சுப. ஜனநாயகச்செல்வம், டோக்கியோ ஒலிம்பிக் போட்டியில் பங்கேற்க தகுதி: பதக்கம் வெல்வோம் என்ற உறுதியுடன் தடகளத்தில் தடம் பதிக்கும் தமிழக வீரர், வீராங்கனைகள், இந்து தமிழ் 2021 சூலை, 7
**மணிந்தர் சிங் திர்** (*Mahinder Singh Dhir*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியிலும் ஆம் ஆத்மி அரசியல் கட்சியிலும் இவர் உறுப்பினராக இருந்தார். 1952 ஆம் ஆண்டு ஏப்ரல் மாதம் 20 ஆம் தேதியன்று பிறந்தார். 

2013 ஆம் ஆண்டு திசம்பர் மற்றும் பிப்ரவரி 2014 ஆம் ஆண்டு பிப்ரவரி மாதங்களுக்கு இடையில் மனிந்தர் சிங் திர் தில்லி சட்டமன்றத்தின் சபாநாயகராக இருந்தார். ஆம் ஆத்மி கட்சி சார்பாக சங்கபுரா தொகுதியில் போட்டியிட்டு சட்டமன்றத்திற்கு தேர்ந்தெடுக்கப்பட்டார்.

நவம்பர் 2014 ஆம் ஆண்டு நவம்பர் மாதத்தில் மணிந்தர் ஆம் ஆத்மியில் இருந்து விலகி பாரதிய சனதா கட்சியில் சேர்ந்தார். 2015 பிப்ரவரியில் 20450 வாக்குகள் வித்தியாசத்தில் ஆம் ஆத்மி கட்சியின் வேட்பாளரான பிரவீன் குமாரிடம் தோல்வியுற்றார். 2018 ஆம் ஆண்டு செப்டம்பர் மாதம் 17 ஆம் தேதியன்று இவர் காலமானார்.

மேற்கோள்கள்
-----------

1. ↑  "Aam Aadmi Party to field former BJP corporator Harish Awasthi from Rithala". India Today. 2 October 2013. .
2. ↑  "Former Felhi Assembly Speaker Maninder Singh Dhir dies". United News of India. 17 September 2018. 12 October 2018 அன்று பார்க்கப்பட்டது.
**பத்மசாலியர்** (*Padmasaliyar*) எனப்படுவோர் தமிழகத்தில் வாழுகின்ற  தெலுங்கு இனக்குழுவினர் ஆவர். இவர்கள் விஜயநகர ஆட்சியின் காலத்தில் ஆந்திராவில் இருந்து தமிழகம் வந்தனர்.
இச்சமூகத்தினர் தெலுங்கு மொழியை தாய்மொழியாகக் கொண்டோராவர்.
இவர்கள் தங்களை பத்மபிராமின் என்று அழைத்து கொள்கின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.

தொழில்
------

இவர்கள் பெரும்பான்மையாக நெசவுத் தொழிலில் ஈடுபட்டு வருகின்றனர்.

வாழும் பகுதிகள்
---------------

இவர்கள் தமிழகத்தில், குறிப்பாக தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், வேலூர், தர்மபுரி, திருநெல்வேலி மற்றும் கள்ளக்குறிச்சி, சென்னை - பழைய வண்ணாரப்பேட்டை ஆகிய மாவட்ட பகுதிகளில், அதிக அளவில் வசிக்கின்றனர்.

மேற்கோள்கள்
-----------

1. ↑  Eveline Kumar Suresh Singh, தொகுப்பாசிரியர் (2004). *People of India - Volume 40, Part 2*. ‎Anthropological Survey of India. பக். 1125.. "The mother-tongue of the Padmasaliyar is Telugu, but they speak Tamil with others"
2. ↑  "List of Backward Classes approved by Government of Tamil Nadu".
3. ↑  ச வே.சுப்பிரமணியன், தொகுப்பாசிரியர் (1999). *நெல்லை மாவட்டத் தமிழாளர்*. உலகத் தமிழ்க் கல்வி இயக்கம். பக். 217.. "இப் பத்மசாலியர் பட்டு நூல் நெசவு போன்ற தொழில்களைச் செய்து வரும் தமிழ் மக்களாவர். இவர்கள் தெலுங்கு நாட்டிலிருந்து குடி பெயர்ந்துள்ளனர்"
**மும்பை நாசிக் அதிவேக** **விரைவு சாலை** (*Mumbai–Nashik Expressway*; இந்தி: मुंबई नाशिक द्रुतगती मार्ग) என்பது மும்பையினை நாசிக்குடன் இணைக்கும் 150 km (93 mi) நீண்ட நெடுஞ்சாலையாகும். இந்த திட்டத்தின் மொத்த செலவு ரூ 40 மில்லியன் ஆகும். இந்த திட்டம் துவங்கப்பட்ட நேரத்தில், இது இந்தியாவின் மிகப்பெரிய கட்டுமான, நிர்வகித்தல், மாற்றுதல் (BOT) சாலை திட்டமாகும். இந்த திட்டத்தில் 99.5 இல் பாதைகளின் எண்ணிக்கையை அதிகரிப்பது அடங்கும் கி.மீ. வடபே-கோண்டே (மும்பை-நாசிக்) தேசிய நெடுஞ்சாலை -3 முதல் நான்கு வரை.

திட்ட வளர்ச்சி
--------------

இந்தத்திட்டமானது தேசிய நெடுஞ்சாலை மேம்பாட்டுத் திட்டம் III Aஇல் செயல்படுத்தப்படும் திட்டங்களுள் ஒன்றாகும்

வாட்பே முதல் கோண்டே

வாட்பே தானே மாவட்டத்திலும், கோண்டே நாசிக் மாவட்டத்திலும் உள்ளது. இந்த 100 கி.மீ. சாலை ஒப்பந்தம் ஜூன் 2005 இல் காமன் இந்தியா + சத்பவ் பொறியியல் லிமிடெட் + ஒப்பந்தக்காரர்களின் பில்லிமோரியா கூட்டமைப்புக்கு வழங்கப்பட்டது. எஸ்பிவியின் பெயர் "மும்பை நாசிக் எக்ஸ்பிரஸ்வே லிமிடெட்" என்பதாகும். திட்ட செலவு ரூபாய் 5.79 பில்லியன் ஆகும். ஒப்பந்தம் வழங்கப்பட்ட நாளிலிருந்து 36 மாதங்களுக்குள் முடிக்கத் திட்டமிடப்பட்டு, முதலில் ஏப்ரல் 2009 வரையும் பின்னர் ஜனவரி 2011 வரை நீட்டிக்கப்பட்டது. இந்த திட்டத்தின் திட்ட மேற்பார்வை ஆலோசகர் ஷெலாடியா அசோசியேட்ஸ் ஐஎன்சி- ஆர்டிஃபாக்ட் ப்ராஜெக்ட்ஸ் லிமிடெட் - அமெரிக்கா

15 ஜனவரி 2018 நிலவரப்படி, இந்த திட்டம் 99% வரை முடிக்கப்பட்டுள்ளது.

மேலும் காண்க
------------

* தேசிய நெடுஞ்சாலை 160

காட்சி மாடம்
------------

* மும்பை நாசிக் அதிவேக நெடுஞ்சாலைமும்பை நாசிக் அதிவேக நெடுஞ்சாலை
* மும்பை நாசிக் அதிவேக நெடுஞ்சாலைமும்பை நாசிக் அதிவேக நெடுஞ்சாலை

மேற்கோள்கள்
-----------

1. ↑  "Mum-Nashik Expressway gets boost from MSRDC | Nashik ::::: A Complete Guide and Update on Nashik". Nashikcity.in. 29 January 2009. 25 February 2011 அன்று மூலம் பரணிடப்பட்டது. 2010-07-16 அன்று பார்க்கப்பட்டது.
2. ↑  "Projects – Mumbai Nasik Expressway Limited (MNEL)". Gammoninfra.com. 2010-12-16 அன்று மூலம் பரணிடப்பட்டது. 2010-07-16 அன்று பார்க்கப்பட்டது.
3. ↑  "Chennai". Indian Tollways. 2010-07-16 அன்று பார்க்கப்பட்டது.
4. ↑  Parag Parikh. "Mumbai-Nashik proj is key toll revenue maker: Gammon Infra – CNBC-TV18". Moneycontrol.com. 2011-07-22 அன்று பார்க்கப்பட்டது.
5. ↑  "The Mumbai-Nasik Expressway is expected to be commissioned before March 2011 | Nashik ::::: A Complete Guide and Update on Nashik". Nashikcity.in. 13 September 2010. 25 March 2012 அன்று மூலம் பரணிடப்பட்டது. 2011-07-22 அன்று பார்க்கப்பட்டது.
**கரையாம்புதூர்** *(Karaiyamputhur)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுகாவில் இருக்கும் பாகூர் கொம்யூனில் இருக்கும் ஒரு கிராமம்  ஆகும். புதுச்சேரியின் 11 அயலகச் சிற்றூர்களில் கரையாம்புதூரும் ஒன்றாகும். புதுச்சேரி – பண்ருட்டி சாலைக்கு கரையாம்புதூர் கிராமம் நுழைவாயிலாக இருக்கிறது. புதுச்சேரி மாவட்டத்தின் தென்மேற்கு முனையில் இக்கிராமம் அமைந்துள்ளது.

இடப்பெயரியல்
------------

ஒரு ஆற்றங்கரையில் புதியதாக தோன்றிய பகுதி என்பது கரையாம்புதூர் என்ற பெயரின் பொருளாகும். இங்கு கரை எனக் குறிக்கப்படுவது பெண்ணையாற்றின் கரையை ஆகும். பெண்னையாற்றின் கரைப்புதூர் என்பது சுருக்கமாக கரையாம்புதூர் என அழைக்கப்படுகிறது.

புவியியல்
---------

ஒன்றியத் தலைமையிடமான பாகூருடன் எல்லைபுற சாலை வழியாக கரையாம்புதூர் இணைக்கப்பட்டுள்ளது. கரையாம்புதூருக்கு நான்கு திசைகளிலும் எல்லைகளாகத் தமிழக கிராமங்கள் சூழ்ந்துள்ளன.

கிராமங்கள்
----------

கரையாம்புதூர் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.

* கரையாம்புதூர்
* சின்ன கரையாம்புதூர்
* பனையடிக்குப்பம்

அரசியல்
-------

புதுச்சேரி மக்களவைத் தொகுதிக்குட்பட்டும்,நெட்டப்பாக்கம் சட்டமன்றத் தொகுதியின் ஒரு பகுதியாகவும் கரையாம்புதூர் கிராமம் இருக்கிறது.

படக்காட்சியகம்
--------------

* கரையாம்புதூர் கிராமப் பஞ்சாயத்தின் வரைபடம்கரையாம்புதூர் கிராமப் பஞ்சாயத்தின் வரைபடம்

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-28 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
**மேற்கு ஒரேஞ்** (**West Orange**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு நகரியமாகும்.

பரப்பளவு
--------

2010இன் மதிப்பீட்டின் அடிப்படையில் இச்சிறுநகரம் 12.17 சதுர கிலோ மீற்றர் பரப்பளவைக் கொண்டுள்ளது. இதில் 0.13 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 12.05 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 46,207 ஆகும். மேற்கு ஒரேஞ் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,836.0 குடிமக்கள் ஆகும்.

மேற்கோள்கள்
-----------

1. ↑  Profile of General Demographic Characteristics: 2010 for Belleville township, Essex County, New Jersey பரணிடப்பட்டது 2012-04-02 at the வந்தவழி இயந்திரம், New Jersey Department of Labor and Workforce Development. Accessed March 3, 2012.
2. ↑  Census 2010: Essex County, *Asbury Park Press*. Accessed June 3, 2011.
புவியின் மேற்கு அரைக்கோளம், மஞ்சளில் காட்டப்பட்டுள்ளது.
மேற்கு அரைக்கோளம்
**மேற்கு அரைக்கோளம்** (*Western Hemisphere*), என்பது ஐக்கிய இராச்சியத்தின் கிரீன்விச் நகரப்பகுதி வழியாகச் செல்லும் முதன்மை நிலநெடுக் கோட்டின் மேற்கிலும் 180 பாகை நிலநெடுக் கோட்டின் கிழக்கிலும் உள்ள புவியின் நிலப்பகுதியாகும். இது குறிப்பாக அமெரிக்காக்கள் (அல்லது பதிய உலகம்) மற்றும் அவற்றை அடுத்துள்ள நீர்பரப்பினைக் குறிக்கும். இந்த அரைக்கோளத்தில் உள்ள ஆப்பிரிக்கா, ஐரோப்பா, அண்டார்டிகா மற்றும் ஆசியா பகுதிகள் விலக்கப்பட்டுள்ளன.இக்காரணங்களால் சிலநேரங்களில் **அமெரிக்க அரைக்கோளம்** எனவும் குறிப்பிடப்படும். அரசியல்சார் புவியியலில் சிலநேரங்களில், அமெரிக்காக்கள், ஐரோப்பா, ஆஸ்திரேலியா மற்றும் நியூசிலாந்து உள்ளிட்ட*மேற்கு அரைக்கோளம்* *மேற்கு உலகம்* எனவும் அறியப்படுகிறது.

நிலநடுக் கோடு புவியினை சரியான பாதியாக பிரிப்பதால் அது கற்பனைக்கோடு என்றபோதிலும் எந்த கருத்துவேற்றுமைக்கும் இடமில்லை.ஆயின் எந்த நிலநெடுக் கோடும் 0° கோடாக அறிவித்திருக்க முடியும் என்றபோதிலும் கிரீன்விச் முதன்மை நிலநெடுக்கோடு (0°) மற்றும் பன்னாட்டு நாள் கோடு (180°)ஓர் வழமையான எல்லைகளாகவே ஏற்றுக்கொள்ளப்பட்டுள்ளன. இந்த வரையறை பூகோளத்தை ஏறத்தாழ கிழக்கு, மேற்கு என்று பிரிப்பதாலேயே இவ்வாறு ஏற்கப்பட்டன.இந்த பிரிவு மேற்கு ஐரோப்பா, ஆப்பிரிக்கா, கிழக்கு உருசியாவின் பகுதிகளை மேற்கு அரைக்கோளத்தில் வைப்பதால் வரைபடம் தயாரிப்பிற்கு மற்றும் அரசியல் சார்ந்த புவியியலுக்கு பயனின்றி போகின்றன. இதனால் நிலநெடுக்கோடுகள் 20°W மற்றும் அதன் எதிர்விட்ட கோடு 160°E பெரும்பாலும் பாவிக்கப்படுகிறது. இந்த பிரிவினையால் ஐரோப்பா மற்றும் ஆப்பிரிக்காவின் அனைத்துப் பகுதிகள் நீக்கப்படுகின்றன. கூடுதலாக வடகிழக்கு கிரீன்லாந்தின் சிறுபகுதி நீக்கப்பட்டும் உருசியாவின் கிழக்கு மற்றும் ஓசினியானா (குறிப்பாக நியூசிலாந்து) பகுதிகள் சேர்க்கப்படுகின்றன.

அண்டார்டிக்காவின் இரு பெரும் வலயங்களும் அவை அமைந்துள்ள அரைக்கோளத்தினைக் கொண்டே அறியப்படுகின்றன. மேற்கு அரைக்கோளத்தில் உள்ளது **மேற்கு அண்டார்டிகா** என வழங்கப்படுகிறது.

மேற்கோள்கள்
-----------

1. ↑  "Latitude and longitude பரணிடப்பட்டது 2008-06-09 at the வந்தவழி இயந்திரம்" *பிரித்தானிக்கா கலைக்களஞ்சியம்*. 2006. Chicago: Encyclopædia Britannica, Inc.
2. 1 2  Olson, Judy M. "Projecting the hemisphere", ch. 4 from *Matching the map projection to the need*; Robinson, Arthur H. & Snyder, John P. eds. 1997. Bethesda, MD: Cartography and Geographic Information Society, American Congress on Surveying and Mapping.
3. ↑  "Eastern Hemisphere". *Merriam-Webster's Geographical Dictionary,* 3rd ed. 2001. Springfield, MA: Merriam-Webster, Inc. p. 340.

பிற பக்கங்கள்
-------------

* வடக்கு அரைக்கோளம்
* தெற்கு அரைக்கோளம்
* கிழக்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்

* புவியியல் வலைவாசல்
**மேற்கதுவாய்** என்பது ஒரு வகை தொடை விகற்பமாகும்.

கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

"இருசீர் மிசைஇணை யாகும் பொழிப்பிடை யிட்டொருவாம்  

இருசீ ரிடையிட்ட தீறிலி கூழை முதலிறுவாய்  

**வருசீ ரயலில் மேல்**கீழ் வகுத்தமை தீர்கதுவாய்  

வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

செய்யுளின் அடியில் ஈற்றுச்சீரைத்தவிர 1, 3 மற்றும் 4 சீர்கள் ஒரே வகையான தொடை அமையப்பெறின் மேற்கதுவாய்த்தொடை விகற்பம் எனப்படும்.

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. மேற்கதுவாய் மோனைத் தொடை
2. மேற்கதுவாய் இயைபுத்தொடை
3. மேற்கதுவாய் எதுகைத்தொடை
4. மேற்கதுவாய் முரண் தொடை
5. மேற்கதுவாய் அளபெடைத்தொடை

எடுத்துக்காட்டுகள்
------------------

"பாலும் தெளிதேனும் பாகும் பருப்புமிவை  

நாலும் கலந்துனக்கு நான்தருவேன் - கோலஞ்செய்  

துங்கக் கரிமுகத்துத் தூமணியே நீயெனக்குச்  

சங்கத் தமிழ்மூன்றுந் தா" (நல்வழி, ஔவையார்)  

  

மேற்கண்ட செய்யுளில் முதலடியில் முதல், மூன்றாம் மற்றும் நான்காம் சீர்கள் 'ப' கொண்டு தொடங்குகின்றன. எனவே இச்செய்யுள் மேற்கதுவாய் மோனைத்தொடை வகையை பின்பற்றுகிறது எனலாம்.

  

  


| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
பாரம்பரிய பனாரசி புடவை தங்க ப்ரோக்கேட் .
**பட்டு நெசவு** என்பது வாரணாசியில் ஒரு உற்பத்தித் தொழிலாகும். மிகச் சிறந்த பட்டு மற்றும் பனாரசு பட்டுப்புடவைகளை உற்பத்தி செய்வதால் வாரணாசி இந்தியா முழுவதும் நன்கு அறியப்படுகிறது.

நெசவு என்பது பொதுவாக வீட்டுத்தொழிலாகச் செய்யப்படுகிறது. வாரணாசியில் பெரும்பாலான நெசவாளர்கள் மோமின் அன்சாரி முஸ்லிம்கள் ஆவார். வாரணாசியின் முஸ்லிம்களில் பலர் அன்சாரி என்ற பெயரில் நன்கு அறியப்பட்ட ஒரு நெசவாளர் சமூகத்தைச் சேர்ந்தவர்கள். அதாவது அரபு மொழியில் அன்சார் என்பதற்கு "உதவி" என்று பொருள். பல தலைமுறைகளாக இவர்கள் தந்தையிடமிருந்து மகனுக்கு தங்கள் கைவினைத்திறனை கடத்திச் சென்றுள்ளனர். அறை அளவிலான காலால்-இயங்கும் தறிகளில் கை-நெசவு பட்டு இவர்கள் நூற்கின்றனர். இவை சிறப்பு நிகழ்ச்சிகளுக்கு அணியும் புடவைகளாக வடிவமைக்கப்படுகின்றன. பல இந்தியப் பெண்கள் தங்கள் திருமண நாளுக்காக வாரணாசி பட்டுச் சேலையை அணிய வேண்டும் என்று கனவு காண்கிறார்கள். 

வாரணாசி புடவைகள் சிக்கலான வடிவமைப்புகள் மற்றும் சரிகை அலங்காரங்களால் ஆனது. இது பாரம்பரிய விழாக்கள் மற்றும் திருமணங்களின் போது பிரபலமாக அணியப்படுகிறது. முன்னதாக, புடவைகளில் பூந்தையல் பெரும்பாலும் தூய தங்கத்தின் இழைகளால் செய்யப்பட்டது. 2009ஆம் ஆண்டில், நெசவாளர் சங்கங்கள் மற்றும் கூட்டுறவு நிறுவனங்கள் இணைந்து பனாரசு பட்டிற்கு புவியியல் சார்ந்த குறியீட்டினைப் பெற்றனர். இந்த பட்டு குறியீடு பனாரசு பட்டுப் புடவைகளின் உற்பத்திக்குப் பெருமளவில் பயன்படுத்தப்படுகிறது. பிராந்திய வகை பட்டினைக் கொண்டு இந்த புடவை தயாரிக்கப்படுகிறது.

2015ஆம் ஆண்டு நிலவரப்படி வாரணாசியில் சுமார் 40,000 நெசவாளர்கள் உள்ளனர். இது 300,000லிருந்து குறைந்துள்ளது.  சேலையின் தேவைக் குறைவும் இறக்குமதி செய்யப்பட்ட புடவைகளின் எண்ணிக்கை அதிகரிப்பு காரணமாகப் பட்டு உற்பத்தி குறைந்துள்ளது. விசைத்தறி காரணமாகவும் பனாரசு நெசவின் தேவை குறைந்ததாகவும் கூறப்படுகிறது.

மேலும் காண்க
------------

* இந்திய துணைக் கண்டத்தில் பட்டு

மேற்கோள்கள்
-----------

1. ↑  Gudavarthy, Ajay (2012). *Re-framing Democracy and Agency in India: Interrogating Political Society*. Anthem Press. பக். 113. பன்னாட்டுத் தரப்புத்தக எண்:9780857283504.. பார்த்த நாள்: 2 January 2015.
2. ↑  Raman (2012). *The Warp and the Weft: Community and Gender Identity Among the Weavers of Banaras*. Routledge. பன்னாட்டுத் தரப்புத்தக எண்:9781136518003. .
3. ↑  Singh, Binay (18 September 2009). "Banarasi silk sarees get copyright cover". Archived from the original on 29 ஆகஸ்ட் 2012.. பார்த்த நாள்: 30 October 2012.
4. ↑  Das, Mohua (22 August 2015). "Make in India: Reviving textile traditions of Varanasi" (in en). *The Times of India*. .
5. ↑  "India's traditional crafts: Looming extinction". *The Economist*. 10 January 2009. .
**வாரம்** என்பது பின்வரும் ஒன்றாக இருக்கலாம்:

* கிழமை, 7 நாள் கொண்ட தொகுதி.
* ஆவாரம்பூ ஆனிரைகள் விரும்பி உண்ணாமல் மேலோட்டமாக ஒதுக்கும் பூ
* ஆடுதின்னாப்பாலை என்னும் ஒரு மூலிகைத் தாவரம்.

சங்ககால நூல்களில் வாரம்
* பகுப்பில் ஒரு தொகுப்பு

வாரம் என்னும் சொல் ஒரு தொகுப்புப் பகுதியை உணர்த்தும். இதனைத் தொல்காப்பியம் ‘உறழ்ச்சி வாரம்’ எனக் குறிப்பிடுகிறது. இரண்டு தமிழ்ச்சொற்கள் ஒன்று சேரும் புணர்ச்சியில் அந்தச் சொற்கள் திரிந்தும் திரியாமலும் வரும் புணர்ச்சிப் பாங்கை ‘உறழ்ச்சி’ என்பர்.

* கலிப்பா உறுப்பு

வாரம் என்பது கலிப்பாவில் தொகுத்துக் கூறும் முடிவுரைப் பாவுருப்பு. வண்ணகக் கலிப்பாவில் தரவு, தாழிசை, எண், வாரம் என்னும் உறுப்புகள் இருக்கும். இந்த வாரத்தைப் யாப்பருங்கலம் முதலான நூல்கள் சுரிதகம் எனக் குறிப்பிடுகின்றன.

* ஒருதலைப் பேச்சு

வாரம் என்பது ஒருதலைப் பேச்சு. அவையில் நண்பரோடு சேர்ந்து அவர் பக்கமாக, ஒருதலையாகப் பேசக்கூடாது.

* கைமுத்திரை

வாரம் என்பது நாட்டியம் ஆடுபவல் காட்டும் கைமுத்திரைகளில் ஒன்று.

* பின்பாட்டு

வாரம் என்பது பின்பாட்டு. தோரிய மடந்தை வாரம் பாடல்
வாரம் என்னும் சொல் இக்காலத்தில் பங்குபோட்டுக்கொள்ளுதலை உணர்த்தும். உழவர்கள் நிலத்தில் விளையும் கண்டுமுதலை நில-உடைமையாளர்க்குப் பாதி, உழுது பயிரிடுவோருக்குப் பாதி எனப் பங்கு போட்டுக்கொள்ளுதலை வாரம் என்பர்.

அடிக்குறிப்பு
-------------

1. ↑  வெள்ளி வாரம் - சிலப்பதிகாரம் 23-135,
2. ↑  தொல்காப்பியம் 1-102,
3. ↑  தொல்காப்பியம் 3-444-2,
4. ↑  அடக்கியல் வாரம் தரவோடு ஒக்கும் - தொல்காப்பியம் 3-447-1,
5. ↑  செம்பால் வாரம் = செம்பாதி இளம்பூரணர் உரை - தொல்காப்பியம் 3-454-2,
6. ↑  அடக்கியல் வாரம் - தொல்காப்பியம் 3-455-2,
7. ↑  நகையொடு, மந்திரம், நட்டார்க்கு வாரம்,  

பகையொடு, பாட்டு உரை, என்று ஐந்தும் தொகையொடு  

மூத்தார் இருந்துழி வேண்டார், முது நூலுள்  

யாத்தார், அறிவினர் ஆய்ந்து. சிறுபஞ்சமூலம் 83
8. ↑  சிலப்பதிகாரம் 3-20, 21, 50, 136, 137, 153,
9. ↑  சிலப்பதிகாரம் 6-19, சிலப்பதிகாரம் 14-155,

|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**ஆசுத்ரோ-ஆசிய மொழிகள்** (Austro-Asiatic languages) இந்தியாவிலும், வங்காள தேசத்திலும், தென்கிழக்கு ஆசியாவிலும் பன்னாட்டு மக்கள் பேசும் ஒரு பெரும் மொழிக்குடும்பம். எத்னோலாக் என்னும் நிறுவனம் 168 ஆசுத்ரோ-ஆசிய மொழிகள் இருப்பதாக கணக்கிட்டுள்ளனர். இவற்றுள் வியட்னாமிய மொழி, குமேர் மொழி, மோன் மொழி ஆகிய மூன்று மொழிகள் மட்டுமே எழுத்து வடிவில் நெடிய வரலாற்றுப் பதிவுகளைக் கொண்டுள்ளது. வியட்னாமிய மொழியும், குமேர் மொழியும் மட்டுமே முறையே வியட்னாம், கம்போடியா ஆகிய நாடுகளின் அரசு மொழிகளாக உள்ளன. மற்ற மொழிகள் எல்லாம் சிறுபான்மை மொழியாக இருக்கின்றன. அண்மைக் காலம் வரை மொழியியலாளர்கள் மோன்-குமேர் மொழிகள் என்றும், முண்டா மொழிகள் என்றும் இரண்டு குடும்பங்கள் என்பதாக கூறி வந்தனர், தற்பொழுது முண்டா என்னும் ஒரே குடும்பத்தில் எவ்வெல்லா மொழிகளும் அடங்குவதாகக் கருதுகின்றனர்.

முதலுரு மொழி
------------

சிடுவெல் (Sidwell) (2005)என்பார் மோன் -குமேர் மொழியின் முதலுருவாக கீழ்க்காணும் ஒலியன்களை மீளுருவாக்கி இருக்கின்றார்.

|  |  |  |  |  |
| --- | --- | --- | --- | --- |
| \*p | \*t | \*c | \*k | \*ʔ |
| \*b | \*d | \*ɟ | \*ɡ |  |
| \*ɓ | \*ɗ | \*ʄ |  |  |
| \*m | \*n | \*ɲ | \*ŋ |  |
| \*w | \*l, \*r | \*j |  |  |
|  | \*s |  |  | \*h |

இது முன்னர் மீள்வித்திருந்த ஒலியன்களுக்கு ஈடானது, \*ʄ என்னும் ஒன்றைத்தவிர. இவ்வொலி சிடுவெல் சிறப்புத் தேர்ச்சி பெற்றிருக்கும் கட்டுயிக் மொழிகளில் (Katuic languages)காணப்படுகின்றது.

வெளி இணைப்புகள்
---------------

* Mon-Khmer.com: Lectures by Paul Sidwell பரணிடப்பட்டது 2007-02-02 at the வந்தவழி இயந்திரம்
* Ethnologue classification
* Mon-Khmer languages at SEAlang

வார்ப்புரு:Language families
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pampus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெள்ளை வாவல்** அல்லது **வெள்ளை வவ்வால்** ( *Silver pomfret* ) என்பது மத்திய கிழக்கு, தெற்காசியா மற்றும் தென்கிழக்காசியாவின் கடலோர நீரில் வாழும் ஒரு வகை வெண்ணிற மீன் ஆகும். இந்த இனங்கள் தற்போது மத்திய தரைக்கடலிலும் காணப்படுகின்றன. சூயஸ் கால்வாய் வழியாக இவை அங்கு குடியேறி வாழ்கின்றன.  இந்த குடும்ப மீன்கள் அவற்றின் தட்டையான உடல், பிளந்த வால் துடுப்புகள் மற்றும் நீண்ட மார்புத் துடுப்புகளால் வகைப்படுத்தப்படுகின்றன. 

வெள்ளை வாவல் மீன்கள் பொதுவாக வெள்ளி/வெள்ளை நிறத்தில் இருக்கும். உடலில் கொஞ்சம் சிறிய செதில்கள் இருக்கும். இவை 4-6 கிலோ எடை வரை வளரும். இருப்பினும், மிகுதியான மீன்பிடித்தலின் காரணமாக, ஒரு கிலோவுக்கும் குறைவான எடையுள்ள மீன்களே பொதுவாகக் காணப்படுகின்றன.

வெள்ளை வாவலை புளோரிடா வாவலுடன் (*Trachinotus carolinus*) குழப்பிக் கொள்ளக்கூடாது. இது மெக்சிக்கோ வளைகுடாவில், புளோரிடா கடற்கரையில் காணப்படும் ஒரு பாரை மீன் ஆகும் இதை வாவல் குடும்பத்தைச் சேர்ந்த உண்மையான வாவல் மீனுடன் சேர்த்து குழப்பம் கொள்ளக்கூடாது.

குறிப்புகள்
-----------

1. ↑  Rodríguez, G.; Suárez, H. (2001). "Anthropogenic dispersal of decapod crustaceans in aquatic environments". *Interciencia* **26** (7): 282–288. .
புத்தாண்டு இரவில் சிட்னி நகர வானில் நிகழ்ந்த வாணவேடிக்கை
எக்சுப்போ 2010 தொடக்கவிழாவின் போது நிகழ்ந்த வாணவேடிக்கைக் காணொளி
வாணவெடி அண்மைத் தோற்றம்
**வாணவெடி** என்பது, ஒரு வகையான வெடிபொருள் வாணத்தொழில்நுட்பப் பொருள் ஆகும். இது அழகுக்காகவும், பொழுதுபோக்குக்காகவும் பயன்படுகிறது. பொதுவாக இது வாணவெடிக் காட்சி, அல்லது வாணவேடிக்கை என்று அழைக்கப்படும் நிகழ்வுகளின் ஒரு பகுதியாக அமைகின்றது. வாணவெடிக் காட்சி அல்லது வாண வேடிக்கை என்பது, வாணவெடிகளினால் உருவாகும் பலவகையான தோற்றங்களைக் காட்சிப்படித்தும் நிகழ்வு ஆகும். வாணவெடிப் போட்டிகளும் பல்வேறு இடங்களில் நிகழ்வது உண்டு. பல்வேறு வடிவங்களில் அமையும் வாணவெடிகள் பொதுவாக நான்கு விளைவுகளை உருவாக்குகின்றன. அவை, ஒலி, ஒளி, புகை, மிதக்கும் பொருட்கள் என்பன. வணவெடிகள், சிவப்பு, செம்மஞ்சள், மஞ்சள், பச்சை, நீலம், ஊதா, வெள்ளி எனப் பல்வேறு நிறத் தோற்றங்களையும் கோலங்களையும் உருவாக்கும் வகையில், வாணவெடிகளை வடிவமைக்கலாம். உலகின் எல்லாப் பகுதிகளிலும் அரசியல், சமய, பண்பாட்டு நிகழ்வுகள் உட்படப் பல நிகழ்வுகளின்போது வாண வேடிக்கைகள் இடம்பெறுகின்றன.

வாணவெடி ஏழாம் நூற்றாண்டில் சீனாவில் கண்டுபிடிக்கப்பட்டது. பண்டைய சீனாவின் நான்கு பெரிய கண்டுபிடிப்புக்களின் ஒன்றான வெடிமருந்து கண்டுபிடிக்கப்பட்டதன் தொடர்ச்சியாகவே வாணவெடி உருவானது. தீய ஆவிகளை விரட்டுவது என்னும் நம்பிக்கையில் இவை முதலில் பயன்பட்டன. சீனப் புத்தாண்டு, நடு இலையுதிர்கால நிலவு விழா போன்ற கொண்டாட்டங்களின் போது வாண வேடிக்கைகள் இன்றும் நிகழ்த்தப்படுகின்றன. இன்றும் உலகில் வாணவெடிகளை உற்பத்தி செய்வதிலும், ஏற்றுமதி செய்வதிலும் முன்னணி நாடாக விளங்குவது சீனாவே.

வாணவெடிக் காட்சி நிகழும் இடத்தைப் பொருத்து வாணவெடிகள், நில வாணவெடிகள் அல்லது வான் வாணவெடிகள் என இரண்டு வகைகளாகப் பகுக்கப் படுகின்றன. இரண்டாவது வகையில் அவற்றை வானுக்கு உந்துவதற்கான வாணங்கள் வாணவெடிகளிலேயே இருக்கும், அல்லது எறிகணைவீசிகள் மூலம் அவற்றை வானில் செலுத்துவர்.

வாணவெடிகளில் உள்ள மிகப் பொதுவான அம்சம், வெடிமருந்து நிரப்பிய, தாள் அல்லது அட்டையினால் ஆன குழாய்கள் ஆகும். இத்தகைய பலவிதமான குழாய்கள் சேர்த்து அமைக்கப்படுவதனால், அவை எரியும்போது பல்வேறு நிறங்களும் வடிவங்களும் உண்டாகின்றன. வாணவெடிகளின் மிகப் பொதுவான வடிவம் வாணம் ஆகும். வாணங்கள் போரிலும் பயன்பட்டன. அஞ்சல்களை அனுப்புவதற்கும் வாணத்தொழில்நுட்பம் பயன்பட்டுள்ளதுடன் மாதிரி ஏவுகணைகளை உந்துவதற்கும் இதனைப் பயன்படுத்தியுள்ளனர்.

வான் வாணவெடிகளைவிட, நில வாணவெடிகள் பெரிதாக விரும்பப்படுவதில்லை எனினும் நில வாணவெடிகள் மூலமும் அழகான தோற்றங்களை ஏற்படுத்தமுடியும். இதன்மூலம், எளிமையான சுழலும் சில்லுகள் முதல் முப்பரிமாணக் கோளங்கள் வரை உருவாக்குகின்றனர்.

குறிப்புகள்
-----------

1. ↑  "3D Globe using only fire power". *Saint Philip's Fireworks Factory*. 2008-06-06 அன்று பார்க்கப்பட்டது.

இவற்றையும் பார்க்கவும்
----------------------

* கதரீன் சில்லு

வெளியிணைப்புக்கள்
-----------------

விக்கிமீடியா பொதுவகத்தில்,  
 ***வாணவெடி***   
என்பதின் ஊடகங்கள் உள்ளன. 

* NOVA Online Kaboom! வாணத்தொழில்நுட்பம், வாணவெடியின் கூறுகள், பிற (ஆங்கில மொழியில்)
* கனடா வாணவெடிக் கழகம் (ஆங்கில மொழியில்)
* வாணவெடி ஆய்வாளர், கசுமா சயேக்கி (ஆங்கில மொழியில்)
வெக்டர் இயற்கணிதத்தில் **திசையன் முப்பெருக்கம்** (*vector triple product*) என்பது தரப்பட்ட மூன்று திசையன்களில் முதலில் ஏதேனும் இரு திசையன்களின் குறுக்குப் பெருக்கல் கண்டுபிடித்துக் கொண்டு பின் அதன் விளைவாகக் கிடைக்கும் திசையனுடன் மூன்றாவது திசையனின் குறுக்குப் பெருக்கல் காண்பதாகும்.

குறியீடு
--------

தரப்பட்ட மூன்று வெக்டர்கள் **a**, **b**, **c** எனில் அவற்றின் திசையன் முப்பெருக்கத்தின் குறியீடு:

{\displaystyle \mathbf {a} \times (\mathbf {b} \times \mathbf {c} )}
இம்முப்பெருக்கத்தின் மதிப்பு காணும் வாய்ப்பாடு:

{\displaystyle \mathbf {a} \times (\mathbf {b} \times \mathbf {c} )=(\mathbf {a} \cdot \mathbf {c} )\mathbf {b} -(\mathbf {a} \cdot \mathbf {b} )\mathbf {c} }
இவ்வாய்ப்பாடு *முப்பெருக்க விரிவு* எனவும் சில சமயங்களில் *லெக்ராஞ்சியின் வாய்ப்பாடு* எனவும் அழைக்கப்படுகிறது.

இறுதி மதிப்பு ஒரு திசையனாகக் கிடைப்பதால் இம்முப்பெருக்கம் திசையன் முப்பெருக்கம் என அழைக்கப்படுகிறது. மேலும்,

{\displaystyle (\mathbf {a} \times \mathbf {b} )\times \mathbf {c} =-\mathbf {c} \times (\mathbf {a} \times \mathbf {b} )=-(\mathbf {c} \cdot \mathbf {b} )\mathbf {a} +(\mathbf {c} \cdot \mathbf {a} )\mathbf {b} } .

மேற்கோள்கள்
-----------

1. ↑  Joseph Louis Lagrange did not develop the cross product as an algebraic product on vectors, but did use an equivalent form of it in components: see Lagrange, J-L (1773). "Solutions analytiques de quelques problèmes sur les pyramides triangulaires". *Oeuvres*. **vol 3**.  He may have written a formula similar to the triple product expansion in component form. See also Lagrange's identity and Kiyoshi Itō (1987). *Encyclopedic Dictionary of Mathematics*. MIT Press. பக். 1679. பன்னாட்டுத் தரப்புத்தக எண்:0262590204.
2. ↑  
Kiyoshi Itō (1993). "§C: Vector product". *Encyclopedic dictionary of mathematics* (2nd ). MIT Press. பக். 1679. பன்னாட்டுத் தரப்புத்தக எண்:0262590204. .

வெளி இணைப்புகள்
---------------

Weisstein, Eric W. "Vector Triple Product." From MathWorld—A Wolfram Web Resource.
மரகத புத்தர் கோயில்
கோயில் காப்பாளர்களான கிண்ணரர்கள்
**வாட் பிரசிறீ ரத்தின சசாதரம்** அல்லது **வாட் பிர கேவ்** (Wat Phrasri Rattana Sasadaram or Wat Phra Kaew), தாய்லாந்து நாட்டின் பாங்காக் நகரின் மிக அழகானதும், புனிதமானதுமான மரகதக்கல் புத்தர் சிலை அமைந்துள்ள கோயில் ஆகும்
இந்த பௌத்த அடுக்குத் தூபி தாய்லாந்து நாட்டின் தலைநகரான பாங்காக் அரணமையில் அமைந்துள்ளது. இப்அடுக்குத் தூபிவில் பிக்குகள் தங்குவதில்லை.

தாய்லாந்து நாட்டு மன்னர் மட்டுமே மரகதக் கல்லிலான புத்தரின் சிலை அருகே செல்ல இயலும். ஆண்டிற்கு மூன்று முறை புத்த சிலையின் துணி மன்னரால் மாற்றி உடுத்தப்படுகிறது.

தாய்லாந்து மன்னர் முதலாம் இராமாவால் இக்கோயில் கட்டப்பட்டது.
 கி பி 1552இல் கம்போடியர்கள், போரில் தாய்லாந்து நாட்டை வென்ற போது, இக்கோயிலின் மரகதப் புத்தர் சிலையை லாவோசில் நிறுவி 214 ஆண்டுகள் வழிபட்டனர். பின்னர் தாய்லாந்து மன்னர் கம்போடியா மீது படையெடுத்து லாவோசில் இருந்த மரகதப் புத்தர் சிலையை மீட்டு, 1784இல் அதனை பாங்காக் நகரத்தில் நிறுவினார். இக்கோயில் ஒவ்வொரு ஐம்பது ஆண்டுகளுக்கு ஒரு முறை சீரமைக்கப்படுகிறது.

மேற்கோள்கள்
-----------

1. 1 2  "Wat Phra Kaew". *Sacred Destinations*. 2009-11-21 அன்று பார்க்கப்பட்டது.
2. ↑  "Wat Phra the most important temple of Rattanakosin" (Thai). 2009-11-21 அன்று பார்க்கப்பட்டது.CS1 maint: Unrecognized language (link)

விக்கிமீடியா பொதுவகத்தில்,  
 ***Wat Phra Kaew***   
என்பதின் ஊடகங்கள் உள்ளன.
**வாட்பேட்** (**Wattpad**) என்பது ஒரு கதை சார்ந்த செயலி அல்லது தளம் ஆகும். 

கதை எழுதவும் அதைத் தங்கள் பெயரில் வெளியிடவும் இந்த தளம் அனுமதிக்கிறது. இது ஒரு தனியார் நிறுவனத்தால் நடத்தப்பட்டு வந்தாலும், இலவசமாகவே உள்ளது.

உலகில் உள்ள கதை விரும்பிகளை ஒன்று சேர்க்க முயலுவதே இத்தளத்தின் குறிக்கோள் என பரப்பப் படுகிறது.

வரலாறு, இரத்தக் காட்டேரி, மனித ஓநாய், பயம், திகில், மர்மம், காதல், அறிவியல், கற்பனை, நகைச்சுவை, சாகசம், பதின்மம், பொது, கவிதை, சிறுகதை, அதிரடி, பழம்பெரும் என பல பிரிவுகளில் கதை எழுத இத்தளம் அனுமதிக்கிறது.

130 (௧௩௦) வேலையாட்களை தன்னகத்தே கொண்டு உலகம் முழுவதையும் இணையம் வழியே இத்தளம் இணைக்கிறது. 

தமிழ் உட்பட 56 (௫௬) மொழிக் கதைகள் இத்தளத்தில் இடம் பெற்றுள்ளன. தமிழ், இந்தி, மராட்டி, குஜராத்தி, ஒடிசி, மலையாளம் என ஆறு இந்திய மொழிகளில் இத்தளத்தில் கதை எழுத முடியும். 

முன்னதாக இவ்வரிசையில் இருந்த கன்னடம், எழுத்தாளர்கள் இன்றி இத்தளத்தில் வழக்கொழிந்தது. சீனா, மலேசியா, இலங்கை, மாலத்தீவைச் சேர்ந்த தமிழர்களே வாட்பேட் அதிகம் பயன் படுத்துகின்றனர். 

தமிழகத்தில் இன்னும் இந்த தளத்தின் பால் விழிப்புணர்வு இல்லை. வாட்பேட் நிறுவனத்தின் தலைமைச் செயலகம் கனடா நாட்டின் டாரன்டோவில் உள்ளது. 

இத்தளத்தில் கதை எழுதுபவர்களுக்கு **காப்புரிமையும்** வழங்கப் படுகிறது. அதாவது, இந்த தளத்தில் எழுதப்பட்ட கதை ஏனும் திருடப்பட்டால் வாட்பேட் ஒரு சாட்சியாக ஏற்றுக் கொள்ளப்படும்.

அதே சமயத்தில், பிறர் எழுதிய கதை களை அவர்களின் அனுமதி இன்றி, வாட்பேடில் எழுதுவதும் குற்றமே. வாட்பேடில் எழுதப்பட்ட பல கதைகள் ஆங்கில திரையுலகில் வலம் வந்துள்ளன. 

வாட்பேட் அமெரிக்காவில் வாழும் எழுத்தாளர்களுக்கு போட்டிகள் நடத்தி பரிசுகளும் கொடுக்கிறது. கூகுள் ப்ளே செயலியின் மூலம் மட்டும் பத்து கோடிக்கும் அதிகமானவர்கள் இச்செயலியை தரவிறக்கம் செய்து உள்ளனர்.

2018 (௨௦௧௮) இன் தகவல் படி நாற்பது கோடிக்கும் அதிகமான நூல்கள் இத்தளத்தில் உள்ளன. ஆறு கோடிக்கும் மேற்பட்ட வாடிக்கையாளர்கள் இத்தளத்திற்கு உண்டு. 

இத்தனை நூல்கள் கொண்டு இருந்தாலும் புதிய எழுத்தாளர்களின் நூல்கள் படிக்கப்படும் வகையில் தனி அமைப்புகளையும் கொண்டு உள்ளது.
**டானியல் அன்ரனி** (13 சூலை 1947 - மார்ச் 17, 1993) ஈழத்து சிறுகதை எழுத்தாளர் ஆவார்.

யாழ்ப்பாணம் நாவாந்துறையில் சாதாரண உழைப்பாளர் குடும்பம் ஒன்றில் பிறந்தவர் டானியல் அன்ரனி. யாழ்ப்பாணம் மத்திய கல்லூரியில் கல்வி பயின்றவர். ஆரம்பத்தில் ராதா, சிந்தாமணி, சுந்தரி போன்ற இதழ்களில் சிறுகதைகளை எழுதி வந்தார். பின்னர் முற்போக்கான கதைகளை, தான் வாழ்ந்த கடல்-சார் மக்களின் வாழ்வியலை மையமாகக் கொண்டு எழுதலானார். மல்லிகை, வீரகேசரி, சிரித்திரன், கணையாழி போன்ற இதழ்களில் இவரது கதைகள் வெளிவந்தன. வேறு சில இலக்கிய நண்பர்களுடன் இணைந்து 1970களில் "செம்மலர்" என்ற பெயரில் இலக்கிய வட்டம் ஒன்றை ஆரம்பித்து அதன் தலைவராகவும் இருந்து செயற்படலானார். இவ்வட்டத்துடன் விரைவில் வ. ஐ. ச. ஜெயபாலன், நந்தினி சேவியர், உ. சேரன், போன்றோர் இணைந்தனர். வட்டம் சார்பில் *அணு* என்ற இலக்கிய இதழை வெளியிட்டனர். இது மூன்று இதழ்களுடன் நின்று போனது.

பின்னர் *சமர்* என்ற இலக்கிய இதழைத் தொடங்கினார். இவ்விதழில் க. கைலாசபதி, சாந்தன், முருகையன், கே. எஸ். சிவகுமாரன் போன்ற பிரபலமான எழுத்தாளர்கள் எழுதினர். தொடர்ந்து எட்டு இதழ்கள் வெளிவந்து நின்று விட்டது.

வெளியிட்ட நூல்கள்
-----------------

* வலை (சிறுகதைத் தொகுதி, 1984)

மறைவு
-----

டானியல் அன்ரனி தனது 47வது அகவையில் 1993 மார்ச் 17 இல் காலமானார்.

மேற்கோள்கள்
-----------

1. 1 2 3  கிருஷ்ணமூர்த்தி, சசி (மே 1994). "டானியல் அன்ரனி ஓர் அஞ்சலிக் குறிப்பு". *மல்லிகை* (245): பக். 4-6.. பார்த்த நாள்: 2018-03-18.
2. ↑  வல்லிக்கண்ணன் (2004). *வல்லிக்கண்ணன் கட்டுரைகள்*. கோடம்பாக்கம்: அர்ச்சுனா பதிப்பகம். பக். 75.
**வெள்ளைக்கல்** இந்தியாவின் தமிழ்நாடு மாநிலம் மதுரை மாவட்டத்தில் அவனியாபுரம் பகுதியில் அமைந்துள்ளது. 
வெள்ளைக்கல் பகுதி மதுரைக்கு தெற்கே, விமானநிலையத்திற்குச் செல்லும் வழியில் அமைந்துள்ளது. இந்த பகுதியில் அமைந்துள்ள கழிவு நீர் சுத்தீகரிப்பு நிலையம், மற்றும் திட கழிவு மேலாண்மை நிலையம் ஆகியவற்றால் இப்பகுதி அறியப்படுகிறது.

கழிவு நீர் சுத்தீகரிப்பு நிலையம்
--------------------------------

ஜவஹர்லால் நேரு தேசிய நகர புனரமைப்பு திட்டத்தின் கீழ் மதுரை மாநகராட்சியால் வகுக்கப்பட்டது. இத்திட்டத்தின் நோக்கம் வைகை ஆற்றை மாசடையச் செய்யும் கழிவு நீரை சுத்தீகரிக்க செய்து மீண்டும் பயன்படுத்துவதாகும். தனியார் பங்களிப்புடன் 2008 டிசம்பர் மாதம் தொடங்கப்பட்டது.இந்நிலையம் நவீன இயந்திரங்கள் மூலம் கட்டமைக்கப்பட்டுள்ளது. சுத்த்தீகரிக்கபட்ட கழிவு நீர் நன்னிராக கிடைக்கிறது. சுத்தீகரிக்கபட்ட பின் கிடைக்கும் திட கழிவுகள் வயல்வெளிகளில் இயற்கை உரமாக பயன்படுகிறது.

திடக் கழிவு மேலாண்மை திட்டம்
----------------------------

இத்திட்டமும் ஜவஹர்லால் நேரு தேசிய நகர புனரமைப்பு திட்டத்தின் கீழ் மதுரை மாநகராட்சி மற்றும் தனியார் பங்களிப்புடன் தொடங்கப்பட்டது.மதுரை நகரில் தேங்கும் திட கழிவுகள் இங்கு கொண்டுவரப்பட்டு, மக்கும் திட கழிவுகள், மக்காத திட கழிவுகளாக பிரிக்கப்படுகிறது. மக்கும் திட கழிவுகள் நவீன இயந்திரங்கள் மூலம் சுழற்சி செய்து உரமாக மாற்றப்படுகிறது. மக்காத திட கழிவுகள் நிலத்தில் நிலத்தடி நீர் மாசுபடாத அளவிற்கு புதைக்கபடுகிறது. இம்முறைகளில் பெறப்படும் உரம் இயற்கை உரமாக உள்ளது.
கனடிய நாடாளுமன்றத்தின் நடுவண் வளாகத் தோற்றம்
**கனடிய அரசியல்** வலுவான மக்களாட்சி வழமைக்களுடைய நாடாளுமன்ற முறைமையையும் கூட்டாட்சி அமைப்பிலான நாடாளுமன்ற அரசையும் அடிப்படையாகக் கொண்டதாகும். கனடா பின்பற்றும் அரசியல்சட்ட முடியாட்சியில் மன்னரே நாட்டுத் தலைவர் ஆவார். நாட்டில் பல கட்சிகள் இயங்குகின்றன; கனடாவின் சட்டமன்ற நடைமுறைகள் வெசுட்டுமின்சுட்டர் நாடாளுமன்றத்தின் முன்மாதிரிகளையையும் வழமைகளையும் பின்பற்றியவை. இருப்பினும் கனடாவில் கட்சிக் கட்டுப்பாடு ஐக்கிய இராச்சியத்தினுடையதை விட வலுவானது. அமைச்சரவையில் இல்லாத நாடாளுமன்ற உறுப்பினர்களின் குறைவாக உள்ளது. இருப்பினும் இவர்கள் நாடாளுமன்ற குழுக்களில் தங்கள் தாக்கத்தை ஏற்படுத்தவியலும். கனடாவின் வரலாற்றில் இரு முக்கிய அரசியல் கட்சிகளாக கனடா லிபரல் கட்சியும் கனடா பழமைவாதக் கட்சியும் (அல்லது அதன் முன்னோர்களும்) விளங்குகின்றன. இருப்பினும், 2011 தேர்தலில் சமூக-சனநாயக புதிய சனநாயகக் கட்சி முதன்மை பெற்றது. இந்த முன்னேற்றம் லிபரல் கட்சியின் பரவல் குறைந்து வருவதைக் காட்டுகிறது. கியூபெக்வா கட்சி, கனடா பசுமைக் கட்சி போன்ற சிறு கட்சிகளும் கனடிய அரசியலில் தங்கள் தாக்கத்தை பதித்து வருகின்றன.

முக்கிய நடுவண் அரசியல் கட்சிகள்
-------------------------------

**முக்கிய நடுவண் கனேடிய அரசியல் கட்சிகள்**|  | கனடா பழமைவாதக் கட்சி 
Conservative Party of Canada |
|  | கனடா நடுநிலைமைக் கட்சி 
Liberal Party of Canada |
|  | க்குயூபெக்கா கட்சி 
Bloc Quebecois |
|  | கனடா புதிய ஜனநாயகக் கட்சி 
New Democratic Party |
|  | கனடா பசுமைக் கட்சி 
Green Party of Canada |

மேற்சான்றுகள்
-------------

1. ↑  Eugene Lang, "Whither the Liberals? Current State and Prospects of the Liberal Party of Canada," *The Journal for International Relations and Global Trends,* (2010) p. 195 online.

வெளி இணைப்புகள்
---------------

விக்கிமீடியா பொதுவகத்தில்,  
 ***கனடிய அரசியல்***   
என்பதின் ஊடகங்கள் உள்ளன. 

* Canadian-Politics.com பரணிடப்பட்டது 2008-08-28 at the வந்தவழி இயந்திரம் கனடிய அரசியலைக் குறித்த முழுமையான மேலாய்வு (ஆங்கில மொழியில்)
* கனடிய அரசியல் இணைய எண்ணிம பாடநூல் பரணிடப்பட்டது 2012-03-13 at the வந்தவழி இயந்திரம்
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**இசுகார்பியன் நடவடிக்கை** (ஸ்கார்பியன் நடவடிக்கை, *Operation Skorpion*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் அச்சு நாட்டுப் படைகள் லிபியாவிலுள்ள ஆலஃபாயா கணவாயை நேச நாட்டுபடைகளிடமிருந்து கைப்பற்றின.

வடக்கு ஆப்பிரிக்கப் போர்முனையில் 1941ல் தளபதி ரோம்மலின் தலைமையிலான அச்சு நாட்டுப்படைகளுக்கும் நேச நாட்டுப் படைகளுக்கும் இடையே தொடர்ந்து மோதல்கள் நிகழ்ந்து வந்தன. லிபிய, எகிப்து நாட்டுப் பகுதிகளில் இரு தரப்புப்படைகளும் மோதி வந்தன. மே 1941ல் பிரீவிட்டி நடவடிக்கை என்று குறிப்பெயரிடப்பட்ட தாக்குதலின் மூலம் நேச நாட்டுப் படைகள் ஆலஃபாயா கணவாயைக் இத்தாலியப் படைகளிடமிருந்து கைப்பற்றின. அச்சு நாட்டு தளவாடப் போக்குவரத்துக்கு இக்கணவாய் மிக முக்கியமானதலால், ரோம்மல் அதனை மீண்டும் கைப்பற்றும் முயற்சியில் ஈடுபட்டார். மே 26ம் தேதி ரோம்மலின் ஆப்பிரிக்கா கோரின் மூன்று படைப்பிரிவுகள் இக்கணவாயைத் தாக்கின. ஒரு நாள் முழுவதும் தாக்குப்பிடித்த பிரிட்டானியப் படைகள் மறுநாள் சுற்றிவளைக்கப்படுவதைத் தவிர்க்க ஆலஃபாயாவை விட்டு வெளியேறி பின்வாங்கின. கணவாய் மீண்டும் அச்சுப் படைகள் வசமானது. இந்த மோதலில் 173 பிரிட்டானியப் படைவீரர்கள் மாண்டனர்/காயமடைந்தனர். மேலும் 8 கள பீரங்கிகள், 4 டாங்கு எதிர்ப்பு பீரங்கிகள் மற்றும் 5 காலாட்படை டாங்குகள் நாசமாகின. இசுகார்பியன் நடவடிக்கையின் வெற்றி மூலம், பிரீவிட்டி நடவடிக்கையில் இழந்த பகுதிகள் அனைத்தையும் ஆப்பிரிக்கா கோர் மீட்டுவிட்டது.

மேற்கோள்கள்
-----------

1. ↑  Playfair, p. 163
**சாத் பெலோ** (Sadh Belo) அல்லது **சாத்** என்பது, பாக்கித்தானின் சிந்து மாகாணத்திலுள்ள, சுக்கூருக்கு அருகிலுள்ள சிந்து ஆற்றிலுள்ள ஒரு தீவு ஆகும். இது மிகவும் மதிக்கப்படும் இந்துக் கோயில்களுக்கு மிகவும் பிரபலமானது. இங்குள்ள கோயில்கள் வட இந்தியாவை மையமாகக் கொண்ட துறவற சாதுக்களின் மத பிரிவான உதாசி இயக்கத்துடன் தொடர்புடையவை. இந்த தீவு பாக்கித்தானின் மிகப்பெரிய இந்து கோவிலான தீரத் அஸ்தானுக்கு பிரபலமானது. இந்த வளாகத்தில் மேலும் எட்டு கோயில்கள், ஒரு நூலகம், உணவுக் கூடங்கள், ஒரு பெரிய தோட்டம், துறவிகளும் ஆன்மீகக் காரியங்களில் ஈடுபடும் மக்கள் தங்க விரும்பும் அறைகளும், குடியிருப்புகளும் உள்ளன.

சொற்பிறப்பியல்
--------------

 இந்த சன்னதியில் சிக்கலான பளிங்கு வேலைகள் உள்ளன.
இந்த தீவு ஒரு காலத்தில் காடுகள் நிறைந்த தீவாக இருந்தது. இது மேனக் பர்பத் என்று அழைக்கப்பட்டது. பின்னர் இந்துத் துறவியான பாபா பங்கந்தி மகாராஜ் என்பவர் இங்கு குடியேறினார். பின்னர் இந்த இடம் சாது பெலோ என்று அறியப்பட்டது. சாது பெலோ என்ற சொல்லுக்கு முனிவரின் காடுகள் என்று பொருள்.  சில ஆதாரங்களின்படி, சாத் பாலாவுக்கு "சயீத்" என்ற அரபு தளபதியின் பெயர் சூட்டப்பட்டுள்ளதகவும் தெரிகிறது. அவர் இத்தீவை ஆக்கிரமித்து தனது ஆட்சியை நிலைநிறுத்தினார்.

நிலவியல்
--------

 சாத் பெலோ
சாத் பெலோ தீவு புக்கூர் தீவிலிருந்து கீழ்நோக்கி உள்ளது. மேலும் அதிலிருந்து ஒரு குறுகிய நீளமான நதியால் பிரிக்கப்படுகிறது. இது ரோஹ்ரி மற்றும் சுக்கூர் இடையே பாயும் சிந்து நதியில் அமைந்துள்ளது.  கோவில் வளாகம் இரண்டு ஒன்றோடொன்று இணைக்கப்பட்ட தீவுகளில் பரவியுள்ளது. சாத் பெலோவில் சமையலறை, வராண்டா, பல கோயில்கள் ஆகியவையும், தீன் பேலாவில் சமாதிகள், ஒரு பூங்கா, துறவிகள் தங்குமிடம் ஆகியவற்றையும் கொண்டுள்ளது.

கேலரி
-----

* சிந்து நதியின் நடுவில் அமைந்துள்ள சாத் பெலோ கோயிலை நோக்கி பக்தர்கள் படகில்; செல்கிறார்கள்.சிந்து நதியின் நடுவில் அமைந்துள்ள சாத் பெலோ கோயிலை நோக்கி பக்தர்கள் படகில்; செல்கிறார்கள்.
* இரவில் கோயில் வளாகம்இரவில் கோயில் வளாகம்
* உதாசியின் நிறுவனர் ஸ்ரீ சந்த் என்பவரின் அழைப்பை ஏற்ற உதாசி மஹந்தர்களுக்கு நினைவுச் சின்னங்கள். உதாசியின் நிறுவனர் ஸ்ரீ சந்த் என்பவரின் அழைப்பை ஏற்ற உதாசி மஹந்தர்களுக்கு நினைவுச் சின்னங்கள்.

மேலும் காண்க
------------

* பாகிஸ்தானில் இந்து சமயம்
* கட்டாஸ் ராஜ் கோயில்
* தில்லா ஜோகியன்

மேற்கோள்கள்
-----------

1. 1 2  "Sadhu Bela: Pakistan's temple island you won't forget". *gulfnews.com* (ஆங்கிலம்). 2019-07-14 அன்று பார்க்கப்பட்டது.
2. ↑  "Sadhu Bela: Pakistan's temple island". *www.pakistantoday.com.pk*. 2019-07-14 அன்று பார்க்கப்பட்டது.
3. ↑   *Souvenir of Sukkur*.. பார்த்த நாள்: 2 March 2020.
4. ↑  "Sadhu Bela the island of Sukkur". *Daily Times*. September 15, 2017.
5. ↑  Jatt, Zahida Rehman (June 12, 2018). "Sadh Belo temple: an abode of Udasipanth in Sindh". *dawn.com*.
நம் சொங் பூங்காவில் தேகப்பயிற்சி செய்யும் குடியிருப்பாளர்கள் மற்றும் பூங்காவின் காட்சி
**நம் சொங் பூங்கா** (Nam Cheong Park) என்பது ஹொங்கொங், கவுலூன், சம் சுயி போ நகர எல்லைப் பகுதியில் அமைந்துள்ள ஒரு ஆகும். இந்த பூங்காவை ஆங்காங் அரசு தமது கட்டுப்பாட்டின் கீழுள்ள ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக நிர்வகித்து வருகிறது. இது நம் சொங் எம்.டி.ஆர் தொடருந்தகம் அருகாமையில் உள்ளது. இப்பூங்கா சுற்றுலா பயணிகளை கவரும் ஒரு பூங்கா அல்ல. இந்த *நம் சொங்* வீட்டு குடியிருப்புத் தொகுதிகளில் உள்ளோர், தமது தேகப்பயிற்சி எடுப்பதற்கும், விளையாடுவதற்கும், ஓய்வெடுப்பதற்கும் மற்றும் குழந்தைகளை விளையாட விடுவதற்குமான ஒரு பூங்கா ஆகும். இதுப்போன்ற பூங்காக்கள் ஹொங்கொங் எங்கும் ஆயிரக்கணக்கில் உள்ளன. இந்த நம் சொங் பூங்காவின் அமைவிடமான சம் சுயி போ நகரில் இருக்கும் நூற்றுக்கணக்கான பூங்காக்களில் இதுவும் ஒன்றாகும்.

பூங்கா பராமறிப்பு
-----------------

ஹொங்கொங்கில் உள்ள ஆயிரக்கணக்கான பூங்காக்களின் பராமறிப்பை ஓய்வாற்றல் மற்றும் பண்பாட்டுச் சேவைகள் திணைக்களம் மேற்கொண்டு வருவதைப் போல், இந்த பூங்காவையும் அந்த திணைக்களமே பராமறித்து வருகிறது. பூங்கா காவல் பணியாளர்கள், சுத்திகரிப்பாளர்கள், பாதுக்காப்பு போன்ற அனைத்து செயல்பாடுகளையும் மிகவும் நேர்த்தியாக செய்து வருகிறது. பூங்காவின் உள்ளே எவரும் கதிரைகளில் படுத்தல், எச்சில் துப்புதல், ஈருருளியில் உள்வருதல் போன்ற, பூங்காவின் சட்டத்திட்டங்களை மீறினால், உடனடியாக காவல் துறையினருக்கு அழைப்பு விடுத்து விடுவார்கள். பூங்கா மிகவும் தூய்மையுடன் காட்சியளிக்கும். இந்த பூங்கா மூடப்படுவதில்லை. 24 நான்கு மணித்தியாளமும் திறந்திருக்கும்.

அகலப்பரப்பு காட்சி
------------------

நம் சொங் பூங்காவின் இந்தப் பகுதி தேகப்பயிற்சி செய்வோருக்கான உபகரணங்களும், சிறுவர்களுக்கான விளையாட்டு திடலும் ஆகும். இந்த திடலின் நிலப்பகுதி ஒரு வகை இரப்பர் போன்ற தரையமைப்பை கொண்டது. சிறுவர்கள் தவறி விழுந்தாலும் எந்த ஆபத்தும் ஏற்படாத வாறு பாதுக்காப்பாகக் கட்டப்பட்டுள்ளது. அநேகமாக ஹொங்கொங்கில் ஏனைய பூங்காக்களைப் போன்றே இதுவும் வடிவமைக்கப்பட்டுள்ளது.

நம் சொங் பூங்காவின் தேகப்பயிற்சி மற்றும் சிறுவர் விளையாட்டுப் பகுதியின் அகலப்பரப்பு காட்சி

மேற்கோள்கள்
-----------

விக்கிமீடியா பொதுவகத்தில்,  
 ***Nam Cheong Park***   
என்பதின் ஊடகங்கள் உள்ளன. 


1. ↑  "Park in Sham Sui Po". 2012-10-16 அன்று மூலம் பரணிடப்பட்டது. 2011-01-11 அன்று பார்க்கப்பட்டது.